Groot Brakrivier - Wikipedia
Groot Brakrivier se ligging in Wes-Kaap
Koördinate: 34°02′33″S 22°13′53″O﻿ / ﻿34.04250°S 22.23139°O﻿ / -34.04250; 22.23139Koördinate: 34°02′33″S 22°13′53″O﻿ / ﻿34.04250°S 22.23139°O﻿ / -34.04250; 22.23139
22,06 km² (8,5 vk m)
481/km² (1 245,8/myl2)
Groot Brakrivier is 'n dorp tussen George en Mosselbaai in die Wes-Kaap, Suid-Afrika. Die dorp is by die N2 nasionale pad langs die Groot-Brakrivier.
Die dorp Groot Brakrivier het ontstaan toe Charles Searle die kontrak gekry het in 1859 om die eerste tolhek te bedryf wat gebou is om die brug oor die rivier te finansier. Hy het met sy familie na 'n plaas daarnaby getrek en ook 'n winkel geopen. Later het hy en sy familie 'n watermeul, 'n wolwassery, skoen- en stewelfabriek, 'n leerlooiery en 'n houtverwerkingsaanleg opgerig en bestuur. Die skoeisel- en houtverwerkingsaanleg doen nog steeds sake.
'n Plaaslike raad is in 1944 gestig. Dit is in 1975 met 'n volwaardige munisipaliteit vervang.
Wapen[wysig | wysig bron]
Die munisipale raad het in 1985 'n wapen by die Buro vir Heraldiek geregistreer : Gewelfde deursnede, goud en blou, 'n gewelfde swart dwarsbalk belaai met drie besante, vergesel in die skildhoof van 'n uitkomende rooi toring en in die skildvoet van drie silwer streepbalke. Die helmteken was 'n denneboom, en die wapenspreuk "Arte et animo".
Die Groot-Brakrivier[wysig | wysig bron]
Die Groot-Brakrivier ontspring in die Outeniekwaberge en vloei slegs 20 km na die Indiese Oseaan. Die naam is afgelei omrede die laaste gedeelte van die rivier getygebonde is en die water dus sout is.
Die voertuig registrasie nommer in Groot Brak is CBS
Op Pad in Suid-Afrika. B.P.J. Erasmus 1995 ISBN 1-86842-026-4
↑ 1,0 1,1 1,2 1,3 “Hoofplek Groot Brakrivier”. Sensus 2011.
Ontsluit van "https://af.wikipedia.org/w/index.php?title=Groot_Brakrivier&oldid=1510815"	Kategorie: Nedersettings in die Wes-KaapVersteekte kategorië: Koördinate op WikidataPages using ISBN magic links	Navigasie-keuseskerm
EnglishNederlandsSesotho sa LeboaRomânăУкраїнська	Wysig skakels	Die bladsy is laas op 18 November 2016 om 18:25 bygewerk.